钦定古今图书集成/方舆汇编/职方典/第1253卷 > 《南岳莲华峰说》明·王夫之
## 钦定古今图书集成/方舆汇编/职方典/第1253卷 > 《南岳莲华峰说》明·王夫之

凡入莲峰，观其簇立，叠瓣堆根，知名之自立也。凡入
莲峰，四山向拱之，天台揖之，两坳奔之，观音翼之，前
旷后窈，知形之自来也。凡入莲峰，亭午见日，狂飙见
风，或屏或障，或控或扶，坦焉中开，知寺之自基也。凡
入莲峰山，见幽水，见咽林，见未得之树，驯不畏人，见
猿鹿，人静道生。知两夫子之有乐乎此也，山胜益备
矣。